uma ema pol--yps anwebeke/aluleke ngalokuphelele, lesikhokhamoya sivela sineboya. letinye tilwane tine zooanthellae, lekutisita ngekudla. emahhashi aselwandle lamafisha kanye netimfishi tetinkhanyeti tivame kutfolwa elwandle lesikhokha moya. tikhicita ngemacandza. Kamuva, ngathola ukuphakanyiswa uNkulunkulu futhi ngaba umholi webandla. Lapho ngihlangana nezinkinga ekuqaleni, ngangivame ukulalela ukusikisela okuvela kodadewethu nakubafowethu, futhi ngingakhathazeki ngendlela abanye ababezoyicabanga ngami. Kodwa akuzange kuthathe isikhathi eside ukuba isifiso sami sokufuna udumo nengcebo siqale ukukhula futhi. Ngenxa yokuthi ngangiqale ukwenza lo msebenzi ngaphambi kwabanye abaholi bebandla, ngokusobala odadewethu nabafowethu babeza kimi kakhulu lapho kunenkinga. Kancane kancane, ngaqala ukuthatheka futhi ngacabanga ukuthi ngangiselokhu ngingcono kunalowo dade. Lapho ngisemihlanganweni nalowo dade, njalo ngangikhuluma ngezimfundiso ezithile ezibonakala zibalulekile ukuze ngibukise futhi ngithole ukuqashelwa nokuhlonishwa odadewethu nabafowethu, kanye nokubenza bacabange ukuthi ngingcono kunaye. Ngesinye isikhathi, phakathi nomhlangano weqembu elincane, ngafikelwa umcabango ngemva kokuba udade esanda nje kukhuluma isikhathi esifushane: Kufanele ngikhulume kakhulu, kungenjalo odadewethu nabafowethu bazocabanga ukuthi angikahle njengaye. Ngakho, ngangenela lapho kunekhefu futhi ngaqala ukukhuluma ngingathuli. Njengoba ngangisakhuluma, umfowethu owayeseduze kwami wangingena emlonyeni: “Asinakukhuluma nje ngezimfundiso eziyize. Kufanele sikhulume ngokuhlangenwe nakho kanye nolwazi olungokoqobo ukuze sondle odadewethu nabafowethu.” Ngemva kokulalela amazwi omfowethu, ngezwa sengathi ngishaywe ngempama esidlangalaleni. Ngamehlo ami agcwele izinyembezi, ngacabanga: Ekuqaleni bengifuna ukusho amazwi ambalwa engeziwe ukuze odadewethu nabafowethu bezongibeka phezulu, kodwa manje sekungibangela amahloni! Ngaleso sikhathi, ngangifuna ukuthola umgodi wokucasha. Njengoba ngangisezwa ubuhlungu ngaphakathi, umfowethu wafunda isiqephu esisezwini likaNkulunkulu: “Abanye abantu bamkhonze ngempela uPawulu: Bathanda ukwenza izinkulumo nokusebenza ngaphandle. Bathanda ukuhlangana ndawonye bakhulume; bayathanda lapho abantu bebalalela, bebakhonza, bebazungeza. Bathanda ukuba nesithunzi emiqondweni yabanye futhi bayathokoza uma abanye bazisa isithunzi sabo. … Uma ngempela eziphatha ngale ndlela, lokho kwanele ukukhombisa ukuthi uyazidla futhi unobuqha. Akamkhonzi nhlobo uNkulunkulu; ufuna isikhundla esiphezulu futhi ufuna ukuba nethonya phezu kwabanye, ukubenza abakhe, ukuba nesiqu emiqondweni yabo. Lokhu kungumfanekiso omuhle kaSathane. Okugqamayo ngemvelo yakhe ukuzidla nobuqha, ukungazimiseli ukukhonza uNkulunkulu, nesifiso sokukhonza abanye” (“Indlela Yokwazi Imvelo Yomuntu” kwethi Izinkulumo ZikaKristu Ezilotshiwe). Onke amazwi okwahlulela kakuNkulunkulu ayenjengenalithi ehlaba inhliziyo yami, angenza ngaba namahloni kakhulu. Ngakhumbula ukuthi ngaphambili kokukholwa kuNkulunkulu, ngangijabulela kakhulu ukuhlonishwa yiwo wonke umuntu, futhi ngangizama ngayo yonke inhliziyo nomphefumulo wami ukuba ngivelele futhi ngibe owesifazane oqinile nophumelelayo. Ngemva kokuba leli phupho seliphelile, ngacabanga ukuthi ngingafeza iphupho lami lokuba nodumo, ingcebo, nesikhundla ebandleni. Ikakhulu phakathi nalesi sikhathi, ngangincintisana ngokufihlekile nodade ukuze ngenze odadewethu nabafowethu babheke mina. Ngaphandle, ngangincintisana ngesikhundla ngimelene nomuntu, kodwa ngokuyisisekelo, ngangincintisana ngesikhundla ngimelene noNkulunkulu. Lokhu kungenxa yokuthi labo abakholwa kuNkulunkulu kufanele babheke kuNkulunkulu, bakhonze Yena, futhi banike uNkulunkulu indawo ezinhliziyweni zabo. Kunalokho, ngangifuna ukuba nendawo ezinhliziyweni zodadewethu nabafowethu, futhi ngibenze babheke mina futhi bakhonze mina. Ingabe lokho akusikhona ngempela ukumelana ngokusobala noNkulunkulu? Kungaphambi kwamaqiniso kuphela lapho ngakwazi khona ukubona ukuthi imvelo yami imelene noNkulunkulu. Uma ngingasolwa futhi ngahlulelwe uNkulunkulu futhi ngingabi nokuguquka esimweni sami, khona-ke ngisho noma ngabe ngaphandle ngibonakala nginentshisekelo nokuzikhandla ekusebenzeleni uNkulunkulu, eqinisweni ngiyobe ngenza okubi futhi ngimelana noNkulunkulu. Ngesikhathi esifanayo, ngabona ngokucacile ukuthi uSathane wonakalisa isintu ngokuthi afake ubuthi ezingqondweni nasemiphefumulweni yaso ngezindlela ezahlukahlukene, asenze silwele udumo, ingcebo, nesikhundla, futhi ngalokho asenze sisuke kancane kancane kuNkulunkulu, sikhaphele uNkulunkulu, futhi ekugcineni asihudulele esihogweni. Ngicabanga ngalokhu, ngazithola nginokwesaba, futhi ngaqala ukwenyanya ubumpumputhe nobuwula bami, ukukhohlakala kwami okujulile, kanye nobuthi bobusathane obabugxile ngaphakathi kimi. Ukube ngangingekho ngaphansi kokubuswa udumo, ingcebo, nesikhundla, ngangingeke ngibe ngaphansi kokulawulwa yinoma ngumuphi umuntu, isehlakalo, noma into, futhi ngabe ngafuna kuphela ukwanelisa uNkulunkulu ngokufeza umsebenzi wami njengesidalwa esidaliwe. Ukube angizange ngilawulwe udumo, ingcebo, nesikhundla, ngabe, ngokufeza umsebenzi wami, ngagxila ekuphakamiseni uNkulunkulu, ngifakazele uNkulunkulu, futhi ngilethe odadewethu nabafowethu ngaphambi Kwakhe. Ukube angizange ngilawulwe udumo, ingcebo, nesikhundla, ngangingeke ngibe nokucindezeleka nokuzwa ubuhlungu nsuku zonke ekuphileni, ngingakwazi ukujabulela inkululeko nenjabulo elethwa yiqiniso. Ukube angizange ngilawulwe udumo, ingcebo nesikhundla, ngabe ngaba nokuzwana nodadewethu nabafowethu futhi saba nokusekelana nokusizana ngomoya, kunokuba ngisebenzise ukukhohlisa ukuze ngidukise abanye ukuba bangethembe futhi bangihloniphe. … Konke lokhu kwakungenxa yobuthi bukaSathane, obabungilimaze kwaze kwaba yilolo suku. USathane uyenyanyeka kakhulu futhi mubi ngempela. Eqinisweni uyidimoni elishwabadela umphefumulo! Ngaphansi kokukhanyiselwa nokuqondiswa uNkulunkulu, ngaqala ukuba nokuzimisela nesibindi sokulahla inyama yami futhi ngenze iqiniso. Ngakho ngathandaza kuNkulunkulu: “O Nkulunkulu! Umonakalo wodumo, ingcebo nesikhundla okungibeke kulesi simo sanamuhla. Ukuze ngifune lezi zinto, ngishiye ngemuva izimfuneko Zakho, ngangakulalela futhi ngamelana Nawe ngokuphindaphindiwe futhi ngakwenza wadumala futhi wanengeka. Manje ngiyazizonda lezi zinto ngokusuka ekujuleni kwenhliziyo yami. Ngizozilahla futhi ngizishiye ngokuphelele. Ngicela ungiqondise endleleni yami engaphambili.” Kusukela ngaleso sikhathi, angibange ngisafuna ukuvelela, futhi ngesikhathi semihlangano ngaqala ukugxila ekukhulumeni ngokuhlangenwe nakho kwami okungokoqobo. Lapho odadewethu nabafowethu benezinkinga, ngokuqotho ngangivula inhliziyo yami ukuze ngixoxe nabo ngezikhathi nami engangena kuzo ezinkingeni ngase ngikhanyiselwa futhi ngaqondiswa amazwi kaNkulunkulu, ukuze baqonde izinhloso zikaNkulunkulu nokuba babone uthando lukaNkulunkulu. Lapho ngenza ngale ndlela, ngezwa ukukhululeka nokukhanyiseleka okwengeziwe ngaphakathi kwenhliziyo yami, ngenza usuku ngalunye lwaba olujabulsa kakhulu.